text: Fannikkerne ryster på hovedet: Det er en børnehave
  09 december 2017 kl. 14.19
  Valgdramaet vil ingen ende tage på Fanø, og det får nu øboerne til at ytre sig på Facebook.
  På Fanø kan alt tilsyneladende ske. Fredag troede Fanø Lokalliste, Konservative og SF, at borgmesterkæden efter nytår tilhørte lokallistens Kristine Kaas Krog. Men ikke engang et døgn efter meddeler Alternativet, at det er deres Sofie Valbjørn, der skal være Fanøs kommende borgmester.
  Og det får altså fannikkerne til tasterne på de sociale medier. Læs alle kommentarerne her.
  - Jøsses, det er en børnehave, skriver Janni Sofie Nielsen i facebookgruppen 'Fanø forum'.
  Og hun er ikke ene om at ryste på hovedet af øens politikere og nyheden om, at det nu er Sofie Valbjørn, der skal være borgmester.
  
  - Hvor længe mon det holder? Ikke ret længe, må man gå ud fra, skriver Frederik Bloch Münster i facebookgruppen. 
  Flere fannikker spår ligesom Frederik Bloch Münster, at dramaet ikke er slut endnu.
  
  
  
  